IEPIRKUMA LĪGUMS

Izpildītāja līguma reģistrācijas Nr.\_\_\_\_

*/par būvprojektu ekspertīzes veikšanu/*

*(Identifikācijas Nr. JPP 2017/66/ERAF)*

Jēkabpilī, 2018.gada 7.februārī

**Jēkabpils pilsētas pašvaldība,** Reģ.Nr. 90000024205, juridiskā adrese: Brīvības iela 120, Jēkabpils, LV-5201, kuras vārdā saskaņā ar likumu „Par pašvaldībām” un Jēkabpils pilsētas pašvaldības nolikumu rīkojas tās domes priekšsēdētāja vietnieks tautsaimniecības jautājumos Andris Rutko (turpmāk – **Pasūtītājs**), no vienas puses, un

**Pilnsabiedrības “Lūsis V un MV Būveksperti”**, reģistrācijas Nr.40203068854, juridiskā adrese Ernestīnes iela 24-4, Rīga, LV-1046, tās biedra SIA “Lūsis V” valdes locekļa Mārtiņa Vidauska personā, kurš rīkojas uz statūtu pamata un tās biedra SIA “MV Būveksperti” valdes locekļa Mārtiņa Vidauska personā, kurš rīkojas uz statūtu pamata, turpmāk – IZPILDĪTĀJS, no otras puses, abi kopā turpmāk – Līdzēji,

saskaņā ar Iepirkuma „ *Būvprojektu ekspertīzes veikšana*” (Iepirkuma *ID Nr. JPP 2017/66/ERAF*) rezultātiem un iepirkuma komisijas 2018.gada 2. februāra lēmumu (protokols Nr.24), noslēdz līgumu par (turpmāk - Līgums):

**1. Līguma priekšmets**

1.1. PASŪTĪTĀJS uzdod un apmaksā, un IZPILDĪTĀJS ar saviem resursiem kvalitatīvi un pakalpojuma izpildes termiņā apņemas Līgumā noteiktajā termiņā veikt būvprojekta *“*Jēkabpils Valsts ģimnāzijas pārbūve Rūdolfa Blaumaņa ielā 27, Jēkabpilī” (turpmāk - Būvprojekts) ekspertīzi (turpmāk – PAKALPOJUMS), ko izstrādā SIA “Acitektura”, reģistrācijas numurs 45403040580.

1.2. PAKALPOJUMS jāveic saskaņā ar Būvniecības likumu, Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Latvijas būvnormatīvu (LBN) u.c. pakalpojuma izpildi regulējošiem normatīvajiem aktiem.

1.3. IZPILDĪTĀJS apliecina, ka ir iepazinies ar Tehnisko specifikāciju/ekspertīzes uzdevumu (Līguma 1.pielikums) un atsakās saistībā ar to izvirzīt jebkāda satura iebildumus vai pretenzijas. Papildu izmaksas par PAKALPOJUMA veikšanu Līguma izpildes laikā netiks pieļautas.

**2. Līguma summa un norēķinu kārtība**

2.1. Kopējā Līguma summa sastāda EUR 12 850,00 (divpadsmit tūkstoši astoņi simti piecdesmit *euro* 00 centi) bez pievienotās vērtības nodokļa. Izpildītājs nav pievienotās vērtības nodokļa maksātājs.

2.2. Līguma summu PASŪTĪTĀJS samaksā 30 (trīsdesmit) dienu laikā no pieņemšanas - nodošanas akta abpusējas parakstīšanas un rēķina saņemšanas dienas.

2.3. Avansa maksājums netiek paredzēts.

2.4. Par samaksas dienu tiek uzskatīta diena, kad PASŪTĪTĀJS veicis līgumā noteiktās naudas summas pārskaitījumu uz IZPILDĪTĀJA norēķinu kontu.

**3. Līguma termiņš**

3.1. IZPILDĪTĀJS sākotnējo Būvprojekta ekspertīzi veic ne vēlāk kā 20 (divdesmit) darba dienu laikā no pilna Būvprojekta saņemšanas dienas. Par Būvprojekta saņemšanas dienu uzskatāma diena, kad Līdzēji parakstījuši Būvprojekta nodošanas – pieņemšanas aktu.

3.2. Ja konstatētas kļūdas vai nepilnības Būvprojektā, tad atzinums par to veicams ne ilgāk kā 10 (desmit) darba dienu laikā no koriģētā Būvprojekta saņemšanas dienas. Par labota Būvprojekta saņemšanas dienu uzskatāma diena, kad Līdzēji parakstījuši labota Būvprojekta nodošanas – pieņemšanas aktu.

3.3. Būvprojekta ekspertīze uzskatāma par pabeigtu, kad Līdzēji parakstījuši Būvprojekta ekspertīzes atzinuma pieņemšanas – nodošanas aktu un saņēmusi pozitīvu Būvprojekta ekspertīzes atzinumu, kurā nav norādes par Būvprojekta nepilnībām un nepieciešamajiem labojumiem.

**4. PAKALPOJUMA izpildes noteikumi**

4.1. PAKALPOJUMS ir jāveic saskaņā ar normatīvajiem aktiem, Līguma noteikumiem, un Pasūtītāja norādījumiem.

4.2. IZPILDĪTĀJS nodod Būvprojekta ekspertīzes atzinumu 5 (piecos) eksemplāros drukātā formātā un elektroniskajā datu nesējā “Microsoft Office” failu formātā (Word vai Excel).

4.3. Ja Būvprojekts neatbilst projektēšanas uzdevumā noteiktajām prasībām, IZPILDĪTĀJS informē PASŪTĪTĀJU par Būvprojekta neatbilstību, nosūtot informāciju uz e-pastu: uldis.berzins@jekabpils.lv.

4.4. Pasūtītājs IZPILDĪTĀJA slēdzienu nodod Būvprojekta autoram kļūdu un/vai nepilnību novēršanai.

4.5. Pēc izlabota Būvprojekta saņemšanas no Būvprojekta autora, PASŪTĪTĀJS to nodod IZPILDĪTĀJAM atkārtotai pārbaudei.

4.6. IZPILDĪTĀJS veic visas darbības, kādas saskaņā ar normatīvajiem aktiem ir nepieciešamas, lai pilnībā veiktu PAKALPOJUMU. IZPILDĪTĀJS ir atbildīgs, lai PAKALPOJUMA izpildē tiktu ievēroti normatīvie akti un standarti, kas reglamentē Līgumā noteiktā PAKALPOJUMA veikšanu.

4.7. IZPILDĪTĀJS Līguma ietvaros sadarbojas ar PASŪTĪTĀJU, visas neskaidrības, jautājumus un dokumentus adresējot un iesniedzot PASŪTĪTĀJAM vai Līgumā norādītajai atbildīgajai personai, ja vien Līdzēji nevienojas savādāk.

4.8. Par PAKALPOJUMA izpildes dienu tiek uzskatīta abpusēja pieņemšanas-nodošanas akta parakstīšanas diena.

4.9. PAKALPOJUMA nodošana PASŪTĪTĀJAM notiek ar pieņemšanas-nodošanas aktu, ko paraksta Līdzēji. Aktā tiek norādīts Iepirkuma identifikācijas numurs, sniegtā PAKALPOJUMA apjoms, vērtība un sniegšanas laiks, atzīme par sniegtā PAKALPOJUMA atbilstību Līguma noteikumiem (vai izpildīts noteiktajā termiņā, vai atbilst kvalitātei, vai Līguma izpildes laikā ir bijušas pretenzijas par PAKALPOJUMA izpildi), Līguma numurs, kā arī citas ziņas par PAKALPOJUMA izpildi.

4.10. Pasūtītājs 5 (piecu) darba dienu laikā no PAKALPOJUMA dokumentācijas saņemšanas, to izskata un paraksta pieņemšanas-nodošanas aktu vai iesniedz motivētu atteikumu pieņemt PAKALPOJUMU.

4.11. PASŪTĪTĀJS ir tiesīgs nepieņemt PAKALPOJUMU, ja konstatē, ka tas ir izpildīts nekvalitatīvi vai nepilnīgi, ja tas neatbilst Līgumam vai ja iztrūkst kāds no nepieciešamajiem dokumentiem. Šādā gadījumā PASŪTĪTĀJS sagatavo motivētu atteikumu pieņemt PAKALPOJUMU, kurā norāda PASŪTĪTĀJA konstatētos defektus un trūkumus, un nepieciešamos papildinājumus un to izpildes termiņu.

4.12. IZPILDĪTĀJAM par saviem līdzekļiem ir jānovērš Līguma 4.11.apakšpunktā minētajā atteikumā PASŪTĪTĀJA konstatētie PAKALPOJUMA trūkumi un nepilnības PASŪTĪTĀJA norādītajā termiņā.

4.13. Ja PASŪTĪTĀJS Līguma 4.11.apakšpunktā noteiktajā termiņā neparaksta pieņemšanas - nodošanas aktu vai neiesniedz motivētu atteikumu pieņemt PAKALPOJUMU, tiek uzskatīts, ka PASŪTĪTĀJS ir apstiprinājis IZPILDĪTĀJA iesniegto dokumentāciju.

**5. PASŪTĪTĀJA pienākumi un tiesības**

5.1. PASŪTĪTĀJA pienākumi:

5.1.1. norīkot atbildīgo personu no PASŪTĪTĀJA puses PAKALPOJUMA izpildes kvalitātes un atbilstības Līgumam uzraudzīšanai. Atbildīgā persona: Jēkabpils pilsētas pašvaldības Būvniecības un komunālās saimniecības nodaļas būvtehniķis Uldis Bērziņš, tālr.26339656, e-pasts: uldis.berzins@jekabpils.lv.

5.1.2. pieņemt IZPILDĪTĀJA veikto PAKALPOJUMU saskaņā ar Līguma noteikumiem;

5.1.3. ar savu darbību sekmēt PAKALPOJUMA izpildi Līgumā noteiktajā termiņā;

5.1.4. savu zināšanu robežās dot norādījumus IZPILDĪTĀJAM par PAKALPOJUMA izpildi, IZPILDĪTĀJAM PASŪTĪTĀJA sniegtie norādījumi ir jāņem vērā, ciktāl par tiem IZPILDĪTĀJS kā profesionālis un lietpratējs var uzņemties atbildību saskaņā ar Līgumu un/vai normatīvajiem aktiem.

5.2. PASŪTĪTĀJA tiesības:

5.2.1. izvirzīt pretenzijas par PAKALPOJUMU, ja tas pilnīgi vai daļēji neatbilst Līguma noteikumiem;

5.2.2. vienpusēji apturēt PAKALPOJUMU gadījumā, ja IZPILDĪTĀJS pārkāpj Līguma noteikumus un normatīvo aktu prasības;

5.2.3. nepieņemt izpildīto PAKALPOJUMU, ja PASŪTĪTĀJS konstatē, ka PAKALPOJUMS neatbilst Līguma noteikumiem;

5.2.4. vienpusēji izbeigt Līgumu, ja IZPILDĪTĀJS nepilda vai nepienācīgi pilda Līguma nosacījumus.

**6. IZPILDĪTĀJA pienākumi un tiesības**

6.1. IZPILDĪTĀJA pienākumi:

6.1.1. norīkot ekspertīzes vadītāju PAKALPOJUMA izpildei no IZPILDĪTĀJA puses. IZPILDĪTĀJA Iepirkumam iesniegtajā piedāvājumā norādītais būvprojekta ekspertīzes vadītājs ir Guntis Muižzemnieks, tālr.67201880, sertifikāta BVKB Nr.6-00035, e-pasts: lusisv@lusisv.lv;

6.1.2. Līguma darbības laikā IZPILDĪTĀJA Iepirkumam iesniegtajā piedāvājumā norādīto ekspertīzes vadītāju var mainīt tikai ar PASŪTĪTĀJA rakstveida piekrišanu;

6.1.3. nodrošināt eksperta civiltiesiskās atbildības apdrošināšanu normatīvajos aktos par būvspeciālistu civiltiesiskās atbildības obligāto apdrošināšanu noteiktajā kārtībā;

6.1.3. PAKALPOJUMU veikt saskaņā ar Līguma noteikumiem un normatīvo aktu prasībām, Līgumā noteiktajā termiņā un kārtībā;

6.1.4. PAKALPOJUMA izpildes laikā ievērot kompetentu institūciju un amatpersonu prasības un norādījumus;

6.1.5. IZPILDĪTĀJS ir atbildīgs par jebkuru autortiesību vai patenta tiesību aizskārumiem, vai cita veida intelektuālā īpašuma aizskārumiem, kas varētu rasties sakarā ar PAKALPOJUMA veikšanu vai tā ietvaros radītā produkta turpmāku izmantošanu;

6.1.6. nekavējoties (ne vēlāk kā 1 (vienas) darba dienas laikā no attiecīgo apstākļu konstatācijas brīža) ziņot PASŪTĪTĀJAM par visiem apstākļiem, kas traucē vai varētu traucēt Līgumā noteikto saistību savlaicīgu un kvalitatīvu izpildi.

6.2. IZPILDĪTĀJAM ir tiesības pieprasīt PASŪTĪTĀJAM PAKALPOJUMA izpildei nepieciešamo PASŪTĪTĀJA rīcībā esošo informāciju, kāda ir vienīgi PASŪTĪTĀJA rīcībā un nepieciešama būvprojekta ekspertīzes veikšanai. Saņemto informāciju, datus, tajā skaitā personas datus, un dokumentus IZPILDĪTĀJS ir tiesīgs izmantot vienīgi PAKALPOJUMA izpildei.

6.3. IZPILDĪTĀJS ir atbildīgs par nepatiesu, nekvalitatīvu datu vai informācijas sniegšanu PASŪTĪTĀJAM un par tā rezultātā radītajiem zaudējumiem.

6.4. IZPILDĪTĀJAM ir tiesības saņemt atlīdzību saskaņā ar Līguma nosacījumiem.

**7. Pušu atbildība**

7.1. Līdzēji ir savstarpēji atbildīgi par Līguma saistību nepildīšanu vai nepienācīgu izpildi, kā arī atlīdzina otram Līdzējam šajā sakarā radušos zaudējumus.

7.2. Ja IZPILDĪTĀJS neizpilda Līgumā noteiktās saistības un kavē PAKALPOJUMA izpildi, PASŪTĪTĀJS ir tiesīgs piemērot un IZPILDĪTĀJAM ir pienākums samaksāt par katru nokavēto dienu līgumsodu 0,1% (nulle, komats, viens procents) apmērā no Līguma summas, bet ne vairāk kā 10% (desmit procenti) no Līguma summas.

7.3. Ja PASŪTĪTĀJS nesamaksā IZPILDĪTĀJAM Līguma maksājumu paredzētajā termiņā, IZPILDĪTĀJS ir tiesīgs piemērot un PASŪTĪTĀJAM ir pienākums samaksāt par katru nokavēto dienu līgumsodu 0,1% (nulle, komats, viens procenti) apmērā no Līguma summas, bet ne vairāk kā 10% (desmit procenti) no Līguma summas.

7.4. Līgumsodu samaksa neatbrīvo Līdzējus no Līgumā noteikto saistību pilnīgas izpildes.

7.5. IZPILDĪTĀJS atbild par visiem zaudējumiem, kas Būvprojekta ekspertīzes kļūdu rezultātā IZPILDĪTĀJA vainas dēļ radušies PASŪTĪTĀJAM vai trešajām personām.

7.6. IZPILDĪTĀJS atbild par visiem zaudējumiem, kas Būvprojekta ekspertīzes iesniegšanas termiņa kavējuma rezultātā radušies PASŪTĪTĀJAM.

7.7. Pieņemšanas-nodošanas akta parakstīšana neatbrīvo IZPILDĪTĀJU no atbildības un nepieciešamības gadījumā – defektu novēršanas bez papildus maksas, ja ar attiecīgo valsts institūciju lēmumiem vēlāk tiek konstatētas Būvprojekta ekspertīzes nepilnības.

**8. Nepārvarama vara**

8.1. Līdzēji tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem ir pieskaitāmas stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.

8.2. Līdzējs, kurš atsaucas uz nepārvaramas varas apstākļiem, nekavējoties par to rakstveidā jāpaziņo otram Līdzējam. Ziņojumā jānorāda, kādā termiņā, pēc tās uzskata, ir iespējama un paredzama Līgumā paredzēto saistību izpilde un pēc otra Līdzēja pieprasījuma šādam ziņojumam ir jāpievieno izziņa, ko izsniegusi kompetenta institūcija, un kas satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu Līguma saistību nepienācīgas izpildes pamatu.

8.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā 2 (divus) mēnešus, Līdzēji pēc iespējas drīzāk sāk sarunas par Līguma izpildes alternatīviem variantiem, kas ir pieņemami abiem Līdzējiem, un izdara attiecīgus grozījumus Līgumā vai arī izbeidz Līgumu.

**9. Līguma grozīšana un izbeigšana**

9.1. Līgumu var grozīt vai papildināt, izņemot Līguma summu, atbilstoši normatīvo aktu noteiktajai kārtībai, noformējot rakstisku Līdzēju vienošanos, kas ar tās abpusēju parakstīšanas brīdi kļūst par Līguma neatņemamu sastāvdaļu.

9.2. Līgums var tikt izbeigts tikai Līgumā noteiktajā kārtībā vai Līdzējiem savstarpēji vienojoties.

9.3. PASŪTĪTĀJAM ir tiesības vienpusēji izbeigt Līgumu, ja:

9.3.1. IZPILDĪTĀJS kavē PAKALPOJUMA izpildes termiņu vairāk kā par 20 (divdesmit) dienām;

9.3.2. IZPILDĪTĀJS neievēro likumīgus PASŪTĪTĀJA norādījumus vai arī nepilda kādas Līgumā noteiktās saistības vai pienākumus un, ja IZPILDĪTĀJS šādu neizpildi nav novērsis 10 (desmit) dienu laikā pēc attiecīga rakstiska PASŪTĪTĀJA paziņojuma saņemšanas.

9.4. Izbeidzot Līgumu saskaņā ar 9.3.apakšpunktu, Līgums uzskatāms par izbeigtu desmitajā dienā pēc PASŪTĪTĀJA paziņojuma par Līguma izbeigšanu ierakstītā vēstulē izsūtīšanas dienas.

9.5. Lemjot par Līguma grozījumu veikšanu, jāievēro Publisko iepirkumu likuma 61.panta noteikumi.

**10. Autortiesības**

10.1. PAKALPOJUMA rezultātā izstrādātie materiāli ir PASŪTĪTĀJA īpašums.

10.2. PASŪTĪTĀJS ir tiesīgs mainīt, labot, pārstrādāt un publicēt IZPILDĪTĀJA iesniegto PAKALPOJUMU bez IZPILDĪTĀJA atļaujas, norādot, kas un kāpēc ir veicis šīs izmaiņas.

**11. Strīdu izskatīšanas kārtība**

11.1. Visas domstarpības un strīdi, kas izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā.

11.2. Gadījumā, ja Līdzēji nespēj strīdu atrisināt savstarpēju pārrunu rezultātā, strīdu izskatīšana tiek nodota tiesai normatīvo aktu noteiktajā kārtībā.

**12. Citi noteikumi**

12.1. Līgums stājas spēkā ar tā abpusēju parakstīšanas brīdi un ir spēkā līdz Līguma saistību pilnīgai izpildei.

12.2. IZPILDĪTĀJAM ir pienākums ievērot konfidencialitāti attiecībā uz jebkuru PAKALPOJUMA veikšanas laikā izstrādāto dokumentāciju, kā arī uz jebkuru Līguma ietvaros no PASŪTĪTĀJA saņemto informāciju vai dokumentāciju. IZPILDĪTĀJS šo informāciju un dokumentāciju ir tiesīgs izmantot tikai Līgumā noteiktā PAKALPOJUMA izpildei. IZPILDĪTĀJS apņemas šo informāciju un dokumentāciju neizpaust trešajām personām, kuras nav saistītas ar PAKALPOJUMA izpildi.

12.3. Jautājumus, kas nav atrunāti Līgumā, Līdzēji risina atbilstoši normatīvajos aktos noteiktajai kārtībai.

12.4. Līdzēji 3 (trīs) darba dienu laikā rakstveidā informē viena otru par tās kontaktinformācijas izmaiņām.

12.5. Līgumā noteikto tiesību un pienākumu nodošana trešajām personām nav pieļaujama.

12.6. Līguma izpildē iesaistītā personāla nomaiņa un jauna personāla piesaiste veicama saskaņā ar Publisko iepirkumu likuma 62.panta noteikumiem.

12.7. Līgums kopā ar pielikumiem sagatavots uz 9 (deviņām) lapām 2 (divos) eksemplāros, no kuriem vienu eksemplāru saņem PASŪTĪTĀJS, bet otru – IZPILDĪTĀJS.

**13. Atbildīgās personas**

13.1. Atbildīgā persona par Līguma izpildi no PASŪTĪTĀJA puses: Jēkabpils pilsētas pašvaldības Būvniecības un komunālās saimniecības nodaļas būvtehniķis Uldis Bērziņš, tālr.26339656, e-pasts: uldis.berzins@jekabpils.lv.

13.2. Atbildīgā persona par Līguma izpildi no IZPILDĪTĀJA puses: pilnsabiedrības biedru valdes loceklis Mārtiņš Vidauskis, tālr.67201880, mob.tālr.Nr.26120080, e-pasts: martins@lusisv.lv.

**14. Līguma pielikumi**

1.pielikums - Tehniskā specifikācija/iepirkuma 2.daļas ekspertīzes uzdevumi uz 2 (divām) lp.;

2.pielikums – Finanšu piedāvājums uz 1 (vienas) lp.

**15. Pušu rekvizīti un paraksti**

|  |  |  |  |
| --- | --- | --- | --- |
| **PASŪTĪTĀJS:**  Jēkabpils pilsētas pašvaldība  Reģ.Nr.90000024205  PVN Reģ.Nr.LV90000024205  Brīvības iela 120, Jēkabpils, LV-5201  Banka: AS SEB banka  Kods: UNLALV2X  Konts: LV87UNLA0009013130793 |  | **IZPILDĪTĀJS:**  PS “Lūsis V un MV Būveksperti”  Reģ.Nr. 40203068864  Ernestīnes iela 24-4, Rīga, LV-1046  Banka: AS Luminor Bank  Kods: LV57NDEA0000085009356 | |
| Domes priekšsēdētāja vietnieks  tautsaimniecības jautājumos  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /A.Rutko/ |  | | biedra SIA “Lūsis V”  valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /M.Vidauskis/ |

biedra SIA “MV Būveksperti”

valdes loceklis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/M.Vidauskis/